Διαψεύδει το Λιμενικό Σώμα την πληροφορία που μετέδωσαν νωρίτερα τουρκικά μέσα ενημέρωσης περί προσέγγισης τουρκικού περιπολικού σκάφους στην ακτή των Ιμίων.

»Δεν διαπιστώθηκε κάποια προσέγγιση τουρκικής ακταιωρού σήμερα το πρωί στα Ίμια» αναφέρει σε ανακοίνωσή του το αρχηγείο του Λιμενικού Σώματος – Ελληνικής Ακτοφυλακής και προσθέτει πως «στην περιοχή βρίσκεται συνεχώς, περιπολικό σκάφος του Σώματος».

Τα τουρκικά μέσα μετέδωσαν το πρωί της Τρίτης ότι το σκάφος της τουρκικής Ακτοφυλακής πλησίασε στις 11:05 το πρωί σε απόσταση δύο μέτρων την ακτή σε μία από τις βραχονησίδες των Ιμίων, παρέμεινε εκεί περίπου δέκα λεπτά, στη διάρκεια των οποίων το πλήρωμα φωτογράφισε και μαγνητοσκόπησε τα νησιά. Η είδηση των τουρκικών ΜΜΕ συνοδευόταν από οπτικοαουστικό υλικό .

Newsroom ΑΛΤΕΡ ΕΓΚΟ